GiliGold/VAD_KnessetCorpus huggingface dataset:
דוד ביטן: - - - אני קורא אותך לסדר.
יואל חסון: אנחנו חושדים בממשלה יותר ממך.
דוד ביטן: פעם ראשונה ופעם שנייה אני קורא לך.
דוד ביטן: תענה לי בבקשה.
יואל חסון: אי-אפשר ברציפות, אדוני.
בצלאל סמוטריץ': אני עונה רק על זה.
בצלאל סמוטריץ': אני עונה.
בצלאל סמוטריץ': אדוני היו"ר, אני עונה.
דוד ביטן: למדתי את זה מהמפלגה של דב חנין.
בצלאל סמוטריץ': אדוני היושב-ראש, אני עונה, נורא פשוט.
דוד ביטן: למה אתה לא נותן שהשקיפות תהיה לגבי כל הפעולות?
דוד ביטן: יש סיבה מיוחדת?
יואל חסון: מה, הוא דובר החטיבה להתיישבות?
רויטל סויד: לא, הוא דובר הממשלה.
בצלאל סמוטריץ': סוגיית המקרקעין ביהודה ושומרון, אדוני היושב-ראש, היא סוגיה רגישה מאוד מדינית ובין-לאומית.
דוד ביטן: ייקח זמן, חבר'ה.
דוד ביטן: אתם רוצים, תוציאו כמה שאתם רוצים.
דוד ביטן: עד שלא אתן לכולם לדבר, אני לא יכול להצביע.
בצלאל סמוטריץ': סוגיית ניהול המקרקעין ביהודה ושומרון היא סוגיה רגישה מאוד מאוד.
דוד ביטן: אתה יכול לשבת בבקשה?
דוד ביטן: שב.
דוד ביטן: אם אין לך מקום - - -
בצלאל סמוטריץ': סוגיית ניהול המקרקעין ביהודה ושומרון היא סוגיה רגישה מאוד מאוד מדינית ובין-לאומית.
בצלאל סמוטריץ': ולכן גם חופש המידע הורכב שיחול עליה.
בצלאל סמוטריץ': אפשר להזכיר עונש מוות על ערבים שמוכרים קרקעות וכל מיני דברים כאלה, שלכן הסוגיות האלה הן רגישות.
בצלאל סמוטריץ': גם תקציב הביטחון לא שקוף עד הקצה.
בצלאל סמוטריץ': מה לעשות, שקיפות זה חשוב, זה לא חזות הכול.
דוד ביטן: רויטל, רצית להגיד עוד משהו ולסיים או סיימת?
רויטל סויד: ולכן מה שאני אומרת שכל זה חוק חדש והצעה חדשה, ואנחנו - - -
דוד ביטן: טוב, אוקיי, הבנתי.
יעל גרמן: אדוני היושב-ראש, אני מבקשת רשות דיבור.
דוד ביטן: רגע, יש סדר.
דוד ביטן: מי עוד מאלה שנכחו?
אוסאמה סעדי: אדוני היושב-ראש, מבחינת הנושא החדש, בוודאי ובוודאי שיש פה נושא חדש.
אוסאמה סעדי: ואדוני היושב-ראש, גם מציע החוק בוועדת החוקה הסכים אתנו וטען הוא בעצמו לנושא חדש.
אוסאמה סעדי: אני מפנה את כבודך ואת יתר חברי הכנסת להצעה המקורית שהונחה בפני המליאה ושהייתה מונחת בפני ועדת השרים לענייני חקיקה.
אוסאמה סעדי: מדובר בתיקון לסעיף 6ב, שכולל בתוכו שלושה סעיפים קטנים: (א), (ב), (ג), כאשר סעיף (א) מדבר על ייחודה של החטיבה להתיישבות; סעיף (ב), שהממשלה רשאית להטיל על החטיבה להתיישבות ביצוע משימות בתחום של ההתיישבות; וסעיף (ג), שמוסמכת החטיבה להתיישבות לבצע פעולות.
אוסאמה סעדי: עכשיו, בישיבה הקודמת, עוד לפני שקיבלנו את שני הנוסחים שקיבלנו היום, אדוני היושב-ראש, כבר טענו לנושא חדש.
אוסאמה סעדי: והגענו לפה לוועדת הכנסת, אבל אז דחית את זה.
אוסאמה סעדי: והיום הייתה אמורה להיות ישיבה של ועדת החוקה, שאתמול – אתמול – שלחו לנו במייל נוסח לדיון להיום, 21 בחודש, נוסח מטעם הנהלת הקואליציה.
אוסאמה סעדי: זה הנוסח שקיבלנו אותו אתמול.
אוסאמה סעדי: היום בבוקר, עוד לפני שהתחלנו את הדיון, אדוני היושב-ראש, קיבלנו נוסח שלישי מטעם הנהלת הקואליציה, אבל בסוגריים עם מכרזים וחופש מידע.
אוסאמה סעדי: כך שעל פניו, אדוני היושב-ראש, יש לנו שלוש הצעות חוק שונות לגמרי: יש לנו את הנוסח המקורי של חבר הכנסת סמוטריץ - - -
דוד ביטן: אבל תמיד יש שינויים בהצעות חוק בוועדות.
אוסאמה סעדי: לא, אבל זה נוסח אחר לגמרי, זו הצעת חוק שונה לגמרי.
אוסאמה סעדי: אדוני, אין בינה לבין - - -
דוד ביטן: אז בוא רגע, אני רוצה להבין.
דוד ביטן: ביקשתם שקיפות, אז כשהכניסו את השקיפות אמרתם - - -
אוסאמה סעדי: לא, אבל זה העניין.
רויטל סויד: אנחנו רוצים שקיפות על הכול.
דוד ביטן: - - - ולהגיש את זה מחדש.
דוד ביטן: בזה לא נתקלתי עוד אף פעם.
אוסאמה סעדי: לא, דוד.
מיכל רוזין: ועדיין זה חדש, דרך אגב.
דוד ביטן: אז אל תבקשו, נוריד את זה.
דוד ביטן: אתם רוצים שנוריד את זה?
מיכל רוזין: אם זה חלקית, עדיף שתוריד.
דוד ביטן: אוקיי, אז נוריד.
דוד ביטן: יחול על רכישת קרקעות.
אוסאמה סעדי: לא רק על רכישת קרקעות, על כל הקצאת הקרקע.
דוד ביטן: החטיבה להתיישבות רוכשת קרקעות?
בצלאל סמוטריץ': כל נושא ניהול הקרקע ביהודה ושומרון.
אוסאמה סעדי: ניהול הקרקע, אדוני, אין רכישת קרקע.
דוד ביטן: ניהול?
אוסאמה סעדי: ניהול.
בצלאל סמוטריץ': יש שם גם אדמות שנרכשו, מנהלים אדמות, יש קרקע פרטית בניהול הממונה.
בצלאל סמוטריץ': חבר'ה, רוצים הרצאה על דיני מקרקעין ביו"ש – אפשר.
בצלאל סמוטריץ': זו לא הבמה.
בצלאל סמוטריץ': זו סוגיה מסובכת.
דוד ביטן: מה זה לא הבמה?
בצלאל סמוטריץ': לא, אני מוכן, היושב-ראש, לתת עכשיו הרצאה על דיני מקרקעין ביהודה ושומרון.
בצלאל סמוטריץ': אבל זו סוגיה מורכבת מאוד מאוד.
מיכל רוזין: בסדר, אבל בדיוק על זה המחלוקת שלנו.
דוד ביטן: למה אין פה נציג של החטיבה להתיישבות?
יואל חסון: אתה רוצה שהיא תהיה מורכבת כדי שלא נעסוק בה.
אוסאמה סעדי: אדוני היושב-ראש, צריך לזכור את ההיסטוריה של החוק הזה.
אוסאמה סעדי: דוד, הצעת החוק הזאת, כפי שאמר סמוטריץ, באה לעגן בחקיקה מצב שהיה פרוץ במשך עשרות שנים, שהפעילות של החטיבה להתיישבות לא הייתה מוסדרת בחוק.
אוסאמה סעדי: ואז משרד המשפטים והיועץ המשפטי ומבקר המדינה אמרו: עד כאן, צריך לחוקק ולעגן את זה בחקיקה.
דוד ביטן: לא כל פעם הם צודקים – אומרים.
מיכל רוזין: בעניין הזה הם מאוד צודקים.
אוסאמה סעדי: לא, אז הצעת החוק הזאת באה לעגן את המצב ולשנות אותו ולעגן אותו בחקיקה.
אוסאמה סעדי: אבל תראה איזה פלא, אדוני, שאפילו את הצעות החוק האלה, גם של אתמול שקיבלנו מוועדת החוקה, גם של היום, רק היום מסרו את זה לנציג משרד המשפטים.
אוסאמה סעדי: ומשרד המשפטים עוד לא גיבש את דעתו.
אוסאמה סעדי: ולכן בוודאי שאנחנו רוצים לשמוע את עמדת הגורם המוסמך ביותר במדינה, שזה היועץ המשפטי לממשלה, משרד המשפטים.
אוסאמה סעדי: בוודאי שזה נושא חדש, שיחזור למשרד המשפטים, יחזור ליועץ המשפטי, נשמע את דעתו, ואז נדון בוועדת החוקה.
דוד ביטן: יש לך מה להגיד על זה?
ניסן סלומינסקי: יש כאן שני מישורים שאנחנו מערבבים.
ניסן סלומינסקי: יש את המישור על החוק לגופו של עניין, יש את הנושא של נושא חדש.
דוד ביטן: כבר הבהרתי את התמונה הזאת.
ניסן סלומינסקי: אדבר על שניהם.
דוד ביטן: בגלל שמדובר בנושא חדש, חייבים להתייחס לגופו של עניין.
דוד ביטן: זה הנושא היחיד שצריך להיכנס לגופו של עניין.
ניסן סלומינסקי: דוד, אדבר על שניהם.
דוד ביטן: נו, אז עזוב את הטענה הזאת.
דוד ביטן: אני בעניין הזה הבהרתי את עצמי.
דוד ביטן: יהיה פה דיון גם לגופו של עניין בגלל שזה נושא חדש.
דוד ביטן: איך אדון בנושא חדש אם לא אכנס לגופו של עניין?
ניסן סלומינסקי: אוקיי, אז אסביר.
ניסן סלומינסקי: קודם כול, התפקיד שלנו בוועדה הוא תמיד לקחת את החוק מקריאה טרומית או מקריאה ראשונה, אם זה חוק ממשלתי, לפתח אותו כפי שאנחנו מבינים, ולהביא אותו לקריאה שנייה ושלישית.
יואל חסון: מה, אתה עושה לנו קורס פרלמנטרי?
יואל חסון: אנחנו לא יודעים מה הטקטיקות של - - -
דוד ביטן: לא, אל תפריע לו, אל תפריע לו.
דוד ביטן: למה יש לך תכונה להפריע?
ניסן סלומינסקי: לא הפרעתי לך לדבר, למרות שהיה לי הרבה מה לומר.
רוברט אילטוב: אתה נראה חבר כנסת - - - וכדאי שתקשיב.
ניסן סלומינסקי: כדאי פעם שתקשיב.
יואל חסון: ה-look שלי זה פשוט – אני משלם על זה מחיר יקר.
ניסן סלומינסקי: וזה התפקיד שלנו.
ניסן סלומינסקי: עכשיו, אם אנחנו בסופו של דבר משנים את החוק בצורה כזאת שמגיש החוק לא מסכים, אז הוא מושך את זה.
ניסן סלומינסקי: אם זו הממשלה, משרד המשפטים לא יסכים – הוא ימשוך את זה.
יואל חסון: מה, אתה מסביר - - -
דוד ביטן: כן, אבל זו הצעה פרטית.
ניסן סלומינסקי: יואל, אתה רוצה לבזבז את הזמן, אז טוב, אבל - - -
ניסן סלומינסקי: עכשיו, זה התפקיד.
דוד ביטן: זו הצעת חוק פרטית, שים לב, הם לא יכולים למשוך אותה.
ניסן סלומינסקי: לא לא, אפשר.
ניסן סלומינסקי: עכשיו, אני אומר, ואני זוכר כשהיה לנו בוועדת הכספים, נניח חוק הריכוזיות - - -
דוד ביטן: כן, אבל הם לא יכולים למשוך.
<ארבל אסטרחן: הם יכולים להתנגד.
רוברט אילטוב: בטח שיכולים.
דוד ביטן: משרד המשפטים לא יכול למשוך הצעת חוק פרטית, רק חבר הכנסת.
דוד ביטן: לכן הטענה הזאת היא לא נכונה.
רוברט אילטוב: אם יש שינו מהותי וזה נושא חדש - - -
דוד ביטן: לא, הוא לא יכול למשוך.
דוד ביטן: זה הצעת חוק פרטית.
דוד ביטן: הוא יכול למשוך?
רוברט אילטוב: הם כן יכולים.
<ארבל אסטרחן: היוזם יכול למשוך.
דוד ביטן: נו, רק היוזם.
ניסן סלומינסקי: מי יכול למשוך?
<ארבל אסטרחן: היוזם.
ניסן סלומינסקי: היוזם, לא חשוב.
<ארבל אסטרחן: הממשלה יכולה להתנגד.
רוברט אילטוב: מה, אם זה לא בתיאום עם הממשלה, הרי כל יוזם מתחייב שהוא מתייעץ עם הממשלה.
רוברט אילטוב: מה פתאום?
רוברט אילטוב: מה, זה פעם ראשונה?
ישראל אייכלר: הממשלה יכולה לא לתמוך, היא לא יכולה למשוך.
ניסן סלומינסקי: לא משנה, היוזם יכול למשוך או הממשלה לא תתמוך.
רוברט אילטוב: סליחה רגע, למה אנחנו מתחייבים - - -
ישראל אייכלר: בגלל שהממשלה נותנת רוב.
רוברט אילטוב: לא נכון, לא נכון.
רוברט אילטוב: אנחנו מתחייבים ואז - - - אם יש שינוי מהותי, היא יכולה למשוך.
ישראל אייכלר: לא היית מספיק זמן באופוזיציה.
רוברט אילטוב: די, נו, באמת.
דוד ביטן: היא לא יכולה למשוך.
דוד ביטן: היא תעיר את ההערות שלה.
דוד ביטן: היא יכולה גם להתנגד.
ניסן סלומינסקי: דוד, היוזם יכול למשוך או הממשלה תודיע - - -
דוד ביטן: משרד המשפטים לא יתנגד, רק היועץ המשפטי יכול להתנגד.
דוד ביטן: זה הבית היהודי מול הבית היהודי.
רויטל סויד: אבל משרד המשפטים מתנגד.
רויטל סויד: אז תן לנו לשמוע אותם.
ניסן סלומינסקי: אי-אפשר כאן - - -
דוד ביטן: אבל זה כבר להיכנס – אני לא יכול להיכנס בוועדה הזאת להתנגדות של משרד המשפטים.
דוד ביטן: לא יכול.
<קריאה: אתה מתגעגע לוועדת הכספים?
ניסן סלומינסקי: - - עשינו מהפך בחוק הזה פי אלף יותר ממה שמדובר פה בשינויים שעברו משלב לשלב.
ניסן סלומינסקי: עשינו מהפך.
ניסן סלומינסקי: זה התפקיד שלנו כוועדת החוקה, וזה הכוח של חברי הכנסת.
ניסן סלומינסקי: מה שקרה פה זה, תשימו לב, התפתחויות.
ניסן סלומינסקי: והשלב האחרון, רק להסביר, דוד, ההיפך, שמענו את האופוזיציה נניח והודענו בעל-פה שחובת המכרזים וחופש המידע יחול.
ניסן סלומינסקי: אמרו לנו: אבל זה בעל-פה – תשמע אותי, דוד – דוד, אני אומר: ההיפך, כל ההתפתחויות פה זה התפתחויות של דיון של וועדה.
ניסן סלומינסקי: שמענו את האופוזיציה שדיברה על זה שהודעתי בעל-פה - - -
דוד ביטן: חשבתי שאתה רוצה לתת לה תשובה.
ניסן סלומינסקי: אני נותן לה תשובה.
דוד ביטן: יש לך עוד דוברים בנושא הזה.
ניסן סלומינסקי: לא, אתן לה תשובה, זו תשובה בשבילה.
דוד ביטן: נו, אז תן.
ניסן סלומינסקי: שמעתי בקולם והלכנו וכתבנו את זה במפורש.
ניסן סלומינסקי: זה בדיוק התפקיד של חברי ועדת החוקה.
דוד ביטן: מי עוד רוצה לדבר בנושא החדש?
ניסן סלומינסקי: עכשיו, עוד הערה אחת.
דוד ביטן: גרמן פה?
ניסן סלומינסקי: דוד, הנושא של קרקעות זה החלטות ממשלה.
דוד ביטן: בסדר, הבנתי, גמרנו.
ניסן סלומינסקי: והממשלה, מה שהיא מנחה, החטיבה לא הולכת ומקימה יישובים בלי החלטות ממשלה או בלי דברים כאלה.
ניסן סלומינסקי: לא רלוונטי.
ניסן סלומינסקי: אבל הם צריכים לפרסם את זה או לא, זה החלטת ממשלה.
דוד ביטן: לא, מי עוד טען נושא חדש בוועדה?
דוד ביטן: טענת נושא חדש בוועדה?
אלעזר שטרן: תראה, ביחס לכל מה שנאמר כאן, נושא חדש, אני חושב שזה גם תוכן וגם טכניקה – אתה שומע אותי?
אלעזר שטרן: בפעם הקודמת באנו ושמו לנו הצעה עם שינויים מהותיים ביחס למה שאישרה מליאת הכנסת.
אלעזר שטרן: אני חושב שלא היה דיון על זה שזה היה עניין מהותי, עובדה שהנהלת הקואליציה התכנסה לשנות את זה.
אלעזר שטרן: לא, אין לי בעיה, יש לנו זמן, תדברו.
דוד ביטן: איזה שינוי מהותי למשל?
אלעזר שטרן: אז עכשיו אגיד לך.
דוד ביטן: כי מה שאני רואה, חוץ מהנושא של השקיפות אין שום תוספת.
אלעזר שטרן: אז בבקשה, אגיד לך.
אלעזר שטרן: לדוגמה אנחנו יודעים שהחוק צריך לממש את הייעוד שבשבילו הוא נולד.
אלעזר שטרן: השורה הזאת נמחקה.
דוד ביטן: איפה היא?
אלעזר שטרן: בסעיף 6ב(א).
דוד ביטן: 6ב(א)?
דוד ביטן: יש לי כמה נוסחים, אתה חושב שאני יכול לשחות בזה?
דוד ביטן: הוא יהיה מוכן להחזיר את זה.
אלעזר שטרן: אני רוצה להמשיך.
דוד ביטן: אתה אומר שאת זה אתה רוצה להחזיר?
אלעזר שטרן: אבל אני, ברשותך, רוצה להמשיך.
דוד ביטן: אתה רוצה להחזיר את זה?
דוד ביטן: אוקיי, הלאה.
אלעזר שטרן: אבל, ברשותך, אני מבקש להמשיך.
דוד ביטן: בסדר, תמשיך, אנחנו רק מבררים.
דוד ביטן: אז מה, אז כל מילה שמוסיפים זה נושא חדש?
דוד ביטן: ישבתי בהרבה ועדות, אני לא רואה - - -
מיכל רוזין: זה סעיפים שלמים.
אלעזר שטרן: גם אני ישבתי ביותר ועדות ממך.
בצלאל סמוטריץ': אלעזר, אל תקבעו עכשיו שמחזירים.
בצלאל סמוטריץ': זה נדבר בתוך הוועדה עצמה, זה לא קשור לנושא חדש.
הלשכה המשפטית: אי-אפשר גם לקבוע שמחזירים.
בצלאל סמוטריץ': לא, שלא יהיה על תנאי שמחזירים.
דוד ביטן: לא, אני יכול להתנות, למה?
דוד ביטן: אני יכול להתנות.
בצלאל סמוטריץ': לא, לא להתנות עכשיו שום דבר.
דוד ביטן: סלח לי, עם כל הכבוד, אני יכול בהחלטה גם להגיד שזה לא נושא חדש בדברים האלה והאלה והאלה.
מיכל רוזין: הוא רגיל לנהל את ועדת החוקה, אז הוא בא גם לנהל את ועדת הכנסת.
מיכל רוזין: לא הבנת את זה?
בצלאל סמוטריץ': רק ביקשתי לא להתנות.
מיכל רוזין: הוא רגיל לנהל פה את העניינים.
אלעזר שטרן: אני עכשיו מאוד מופתע, בגלל, בצלאל, שנראה לי שבוועדה אמרת שאין בעיה להחזיר את זה.
בצלאל סמוטריץ': נחזור לוועדה ושם נחליט, זה לא קשור לנושא חדש.
דוד ביטן: יש הגדרה של תחומים נוספים.
אלעזר שטרן: קודם כול, שכשאתה מוסיף את זה מדיון לדיון, ואין לי להתכונן על מה זה תחומים נוספים.
אלעזר שטרן: אין פה את זה, זה לא הוגש לנו, סליחה.
אלעזר שטרן: יש רצינות מסוימת שנדרשת מאתנו, שבשביל זה אתה ואני יושבים כאן.
דוד ביטן: כן, אבל זה לא נושא חדש.
דוד ביטן: זה דווקא לא.
אלעזר שטרן: סליחה, אני, על פניו, כשאתה דן בחטיבה להתיישבות, אז אני מבין שדנים בנושא התיישבות.
אלעזר שטרן: כשדוחפים לי, בניגוד למה שהוחלט במליאת הכנסת "ובתחומים נוספים", ובתוך התחומים הנוספים האלה – שומע אותי, אדוני היושב-ראש?
דוד ביטן: למה הוסיפו את זה?
דוד ביטן: זה לא קשור לחטיבה להתיישבות.
דוד ביטן: יש חטיבות אחרות בסוכנות שמתעסקות עם זה.
דוד ביטן: מה, הם עכשיו השתלטו על הסוכנות?
דוד ביטן: זה כאילו ביטלתם - - -
אלעזר שטרן: את משרדי הממשלה, לא רק את החטיבות האחרות.
דוד ביטן: לא, ביטלו את ההנהלה הציונית.
דוד ביטן: לכל אחד יש חטיבה, אתם פה הכנסתם בזה את כל העולם.
יואב בן צור: זאת בעיה, את זה רצינו להעיר בוועדה.
מיכל רוזין: תודה רבה באמת.
אלעזר שטרן: שנייה רגע, אדוני היושב-ראש.
דוד ביטן: סמוטריץ, הלאמתם את ההנהלה הציונית?
בצלאל סמוטריץ': לא הלאמנו.
דוד ביטן: יש חטיבה כזאת, חטיבה כזאת.
דוד ביטן: לא בסדר.
בצלאל סמוטריץ': אני חוזר ואומר, אדוני היושב-ראש, החוק הוא חוק מאפשר.
אלעזר שטרן: רגע, סליחה, לא סיימתי.
דוד ביטן: ביטלתם את ההנהלה הציונית.
דוד ביטן: בחייכם, יש גבול לכל דבר.
בצלאל סמוטריץ': את ההנהלה הציונית ביטלנו?
דוד ביטן: בחוק הזה ביטלתם את ההנהלה הציונית, כן.
בצלאל סמוטריץ': את ההנהלה הציונית?
דוד ביטן: יש חטיבה לעלייה, יש חטיבה – מה אתם רוצים, שהכול יהיה בחטיבה להתיישבות?
בצלאל סמוטריץ': לא לא לא.
בצלאל סמוטריץ': אני יכול להסביר, אדוני היושב-ראש?
דוד ביטן: בוא אראה לך.
בצלאל סמוטריץ': אני יכול להסביר?
דוד ביטן: אתה רוצה לראות את האמנה?
דוד ביטן: לא, זו האמנה.
דוד ביטן: עליית נוער - - -
ניסן סלומינסקי: דוד, מה קרה?
ניסן סלומינסקי: מה קרה, דוד?
דוד ביטן: לא, יש גבול.
בצלאל סמוטריץ': מה יש גבול?
בצלאל סמוטריץ': חכה.
יואל חסון: צריך להעריך את ההתנהגות של היושב-ראש, צריך להעריך את מה שהיושב-ראש עושה.
יואל חסון: מה אתה דואג - - -
דוד ביטן: פה העברתם את כל הסמכויות.
בצלאל סמוטריץ': לא העברנו כלום.
דוד ביטן: אופציה.
בצלאל סמוטריץ': אדוני היושב-ראש, עשינו תיקון בתחילת החוק.
בצלאל סמוטריץ': אנחנו מדברים על ההסתדרות הציונית באמצעות החטיבה, זו ההסתדרות הציונית.
<קריאה: לא, אז תכתוב - - -
בצלאל סמוטריץ': רגע אחד.
בצלאל סמוטריץ': אמרנו שזה חוק – רק רגע.
בצלאל סמוטריץ': לא, רגע, שנייה.
יואב בן צור: שתי מילים אתה מקבל את זה.
יואב בן צור: תקשיב איך אני פותר לך את הבעיה.
דוד ביטן: הקואליציה הוסיפה - - -
בצלאל סמוטריץ': בוודאי, הנהלת הקואליציה.
בצלאל סמוטריץ': אני רוצה רגע להסביר, אתה לא נותן לי להסביר, אדוני היושב-ראש.
יואב בן צור: שנייה, דוד, תקשיב.
דוד ביטן: זה לא יהיה, חבל לך על הזמן.
בצלאל סמוטריץ': אדוני היושב-ראש, רגע.
דוד ביטן: הדברים הנוספים - - -
בצלאל סמוטריץ': אבל אתה לא מקשיב להסבר, נו.
יואב בן צור: דוד, תקשיב שנייה.
בצלאל סמוטריץ': אני יכול להסביר, דודי?
ניסן סלומינסקי: לא, רק רגע, תן לו לסיים.
יואב בן צור: בשתי מילים.
בצלאל סמוטריץ': אני לא מבין מה שאתם אומרים.
דוד ביטן: מה ההסבר?
דוד ביטן: תנסח אחרת.
יואל חסון: תחומים נוספים, תחומים נוספים.
יואב בן צור: דוד, בשתי מילים אני פותר לך את זה.
דוד ביטן: אפשר לתקן את זה טיפה, אז אין בעיה.
בצלאל סמוטריץ': שֶמה?
דוד ביטן: פה הלאמתם את ההסתדרות הציונית.
בצלאל סמוטריץ': לא הלאמנו, ההסתדרות רוצה את זה.
דוד ביטן: תיכף אסביר.
בצלאל סמוטריץ': אבל ההסתדרות רוצה את זה.
בצלאל סמוטריץ': אביא לך את ההסתדרות לפה רגע.
בצלאל סמוטריץ': נו, אני לא מבין אותך.
דוד ביטן: אני לא שומע פה את יושב-ראש ההנהלה הציונית.
בצלאל סמוטריץ': אביא לך אותו רגע לפה.
דוד ביטן: מה, הוא יסכים לדבר כזה?
יואב בן צור: דוד - - -
בצלאל סמוטריץ': הוא ביקש את זה.
יואל חסון: אדוני, הוא אצלו בכיס.
יואל חסון: מה, אתה לא יודע מי זה?
יואב בן צור: ממשלת ישראל רשאית להאציל בהסתדרות הציונית העולמית, בין השאר באמצעות החטיבה להתיישבות – בין השאר.
בצלאל סמוטריץ': לי זה הכי טוב, אבל משרד המשפטים יהרוג אותך.
יואל חסון: בשום פנים ואופן לא.
דוד ביטן: אתם רוצים דיון ענייני או שאתם רוצים פוליטיקה?
אלעזר שטרן: אבל אני עוד לא סיימתי.
יואל חסון: לא, ענייני.
דוד ביטן: אם אתם רוצים פוליטיקה, אז נתמוך בזה ואתם תתמכו בזה.
איילת נחמיאס ורבין: סליחה, אני מוכרחה - - -
ניסן סלומינסקי: דוד - - -
יואב בן צור: אבל בזה עשית - - -
דוד ביטן: אבל הם לא יכולים באופן כללי.
יואב בן צור: דוד, גרמת בזה שרק החטיבה להתיישבות - - -
ניסן סלומינסקי: לא, רגע, דוד, רק אני רוצה ש - - -
אלעזר שטרן: אבל זה בדיוק העניין.
בצלאל סמוטריץ': אדוני היושב-ראש, מזכיר ההנהלה הציונית בדרך לפה, עוד רגע הוא יהיה פה.
דוד ביטן: זה לא חוק ההנהלה הציונית, זה חוק החטיבה להתיישבות.
בצלאל סמוטריץ': מזכיר ההנהלה הציונית עוד רגע יהיה פה.
מיכל רוזין: הם החליטו שהאמנה לא תופסת וחוקקו רק את זה.
דוד ביטן: לא לא, מה פתאום.
יואב בן צור: אתה לא צודק, תסתכל אחורה, תסתכל טוב.
מיכל רוזין: מה יותר חזק – חוק או אמנה?
דוד ביטן: נעביר את זה.
דוד ביטן: הם יכולים לעשות שימוש באמנה ככל שזה נובע מהפעילות הספציפית - - -
ניסן סלומינסקי: דוד, רק שנייה.
דוד ביטן: אנחנו ננסח את זה בצורה כזאת.
ניסן סלומינסקי: כשממשלת ישראל אישרה נניח 200 ומשהו מיליון שקל לעוטף עזה, לעשות כל מיני מרכיבי ביטחון וכו', הודיעו ראשי המועצות של עוטף עזה שמתוך זה 180,000,000 הם מעבירים לחטיבה כדי שתעשה את כל מרכיבי הביטחון.
ניסן סלומינסקי: אז לא, זה מרכיבי ביטחון.
בצלאל סמוטריץ': למה אין בעיה?
ניסן סלומינסקי: מה זה נקרא - - -
בצלאל סמוטריץ': מה שהממשלה מטילה על החטיבה.
דוד ביטן: היום בהנהלה הציונית יש חטיבה להתיישבות, יש את הנושא של עולים, יש את הנושא של פעילות בחו"ל, יש הכול.
דוד ביטן: באתם, אמרתם שאתם רשאים כחטיבה להתיישבות לטפל גם בתחומים נוספים.
דוד ביטן: תחומים נוספים אתם מגדירים לפי האמנה.
בצלאל סמוטריץ': לא, הממשלה רשאית.
דוד ביטן: תן לי את האמנה.
דוד ביטן: מה האמנה אומרת?
דוד ביטן: אלה תפקידי ההסתדרות הציונית: ארגון פעולות העלייה בתפוצות להבאת העולים, השתתפות בשיכונים של העולים וקליטתם, מתן שירותי בריאות, עליית נוער וכו' וכו'.
דוד ביטן: יוצא מזה שאתם בעצם יכולים להיות הנהלה ציונית אלטרנטיבית.
דוד ביטן: זו לא הכוונה בחקיקה הזאת.
בצלאל סמוטריץ': אבל זה גם לא יקרה.
דוד ביטן: אז מה שאמר סמוטריץ מקובל עלי.
דוד ביטן: נעשה תיקון שהדבר יובהר.
בצלאל סמוטריץ': איזה תיקון?
איילת נחמיאס ורבין: אבל מתי תעשו את התיקון?
בצלאל סמוטריץ': הנה, מזכיר ההנהלה הציונית פה.
דוד ביטן: ההצבעה תהיה שעה אחרי הדיון.
דוד ביטן: נשב וננסח את הדברים, ואז נביא הצעת החלטה.
איילת נחמיאס ורבין: רגע, לפה?
דוד ביטן: כן, לפה.
אלעזר שטרן: אני יכול להמשיך, ברשותך?
איילת נחמיאס ורבין: זאת אומרת, זה לא עולה עכשיו לדיון פה?
דוד ביטן: יש דיון, אין החלטה, ההחלטה שעה אחרי הישיבה.
דוד ביטן: אני לא סוגר את הישיבה.
דוד ביטן: נצא, ננסח ונחזור.
בצלאל סמוטריץ': יש פה את מזכיר ההנהלה הציונית.
בצלאל סמוטריץ': הוא יפיג את חששותיך, אדוני היושב-ראש.
דוד ביטן: הוא יכול להסביר גם שאני אמכור אוכל לאסקימוסים.
איילת נחמיאס ורבין: סמוטריץ, אל תפריע לביטן לעשות את הדברים הנכונים.
דוד ביטן: אני רוצה רק להסביר את העניין.
דוד ביטן: לדעתי, לפי הניסוח הקיים, בעצם החטיבה להתיישבות הופכת להיות אלטרנטיבה להסתדרות הציונית.
דוד ביטן: במובן הזה שבנוסח הזה כתוב שהם רשאים לטפל בתחומי ההתיישבות ובתחומים נוספים, וההגדרה של תחומים נוספים זה לפי האמנה.
דוד ביטן: האמנה מתייחסת לעולים, לקליטת עלייה.
דוד ביטן: זאת אומרת, לפי זה הממשלה יכולה לקבל החלטה שהנושא של טיפול בחו"ל יהיה דרך החטיבה להתיישבות, ואין לכם מה לעשות עם העניין הזה, כי זה מוגדר בחוק והוא גובר על התפקידים של ההסתדרות הציונית.
בצלאל סמוטריץ': אבל באמנה כתוב שהממשלה לא יכולה להטיל תפקידים בלי ההסכמה.
ניסן סלומינסקי: רגע, תן לראובן להסביר.
דוד ביטן: כוונת המחוקק לא הייתה להלאים את ההנהלה הציונית ולהפוך אותה לחטיבה להתיישבות.
דוד ביטן: מה שאנחנו צריכים להגדיר זה בעצם בנושא הזה, שככל שהנושאים שבאמנה קשורים לפעילות הספציפית של החטיבה להתיישבות.
אלעזר שטרן: אני יכול להמשיך?
דוד ביטן: אתה מסכים לזה?
דוד ביטן: או שאתה חושב שניתן לנסח את זה ככה?
<ראובן שלום: אני חושב שהדברים שלך, יש בהם הרבה טעם.
<ראובן שלום: ההנהלה הציונית, ההסתדרות הציונית - - -
אלעזר שטרן: קיבלתם רק שמונה מנדטים, מה נעשה?
אלעזר שטרן: ורציתם להיות כולם שרים וכולם יושבי-ראש ועדות, אין מי שיעשה לכם את העבודה.
שולי מועלם-רפאלי: היה לנו ממי ללמוד, מיש עתיד בכנסת הקודמת.
ניסן סלומינסקי: חבר'ה, ראובן מדבר, נו.
<ראובן שלום: אני אומר שיש משהו במה שאתה אומר, והיכולת להתגבר על זה יכולה להיות שהממשלה רשאית לאצול להסתדרות הציונית בין השאר באמצעות החטיבה להתיישבות.
<ראובן שלום: כי היא מבצעת את הדברים - - -
דוד ביטן: הממשלה יכולה לקבל החלטה – שתבין את המשמעות של העניין.
דוד ביטן: אם תגידו לי: כן, אין לי בעיה – אתם רוצים לפרק את ההנהלה הציונית – פרקו אותה.
דוד ביטן: הממשלה יכולה לקבל החלטה שכל הפעולות שהיא רוצה להעביר דרך ההנהלה הציונית בתחום העלייה, חוץ לארץ, היא תעשה את זה דרך החטיבה להתיישבות, יותר נוח לה.
דוד ביטן: אז מה תעשו אתם?
דוד ביטן: רק מהתרומות שתקבלו מקק"ל ומהעולם?
דוד ביטן: בסדר, תתפקדו.
דוד ביטן: חלק גדול מתקציב ההנהלה הציונית היום בא מהממשלה, ואתה יודע את זה.
אלעזר שטרן: עכשיו עלית על הבעיה.
אלעזר שטרן: הייתי באמצע.
אלעזר שטרן: אני רוצה להגיד לך משהו.
אלעזר שטרן: עכשיו אגיד לך רק.
אלעזר שטרן: במשפט האחרון שלך נגעת בלב הבעיה: הם לא מחליפים רק את ההנהלה הציונית, הם מחליפים את ממשלת ישראל.
אלעזר שטרן: עכשיו, איפה הבעיה שלי?
דוד ביטן: אם הממשלה רוצה את זה - - -
אלעזר שטרן: סליחה רגע, אדוני היושב-ראש.
דוד ביטן: לפי החלטות ממשלה.
דוד ביטן: אני עונה לך.
אלעזר שטרן: לא, אז תן לי רגע להמשיך להגיד.
אלעזר שטרן: האמנה הזאת נכתבה בשנת 79'.
אלעזר שטרן: בשנת 79' בדיוק מה שאמרת עכשיו זאת הייתה המציאות, שהתפוצות הביאו כסף להנהלה הציונית.
אלעזר שטרן: בשנים האחרונות, לצערנו הרב, זה קורה הפוך, הממשלה מביאה כסף להנהלה הציונית ולא התפוצות.
דוד ביטן: לא, יש, אבל רוב התקציב בא מהממשלה.
אלעזר שטרן: רוב התקציב.
דוד ביטן: ישבתי בהנהלה הציונית.
דוד ביטן: לא באתי לדיונים, אבל ישבתי.
אלעזר שטרן: אותי לא קיבלו, אבל הייתי שם כמה פעמים.
אלעזר שטרן: התפקידים שמוגדרים, פעם שזה כספי ממשלה, ובתוך אותה אמנה כתוב לדוגמה: טיפול בזקנים בעלי כשירות מוגבלת, בנכים ובנזקקים.
דוד ביטן: אבל אתה חוזר על זה, הבנתי את זה.
דוד ביטן: הסברתי את העניין.
אלעזר שטרן: לא, אבל מה שאני אומר לך, שזה לא רק במקומות שאתה אומר איפה שהחטיבה להתיישבות פעילה, היא תהיה פעילה - - -
דוד ביטן: הרעיון הוא שאם באמת הממשלה הקצתה כסף לעוטף עזה נגיד, ובין השאר במסגרת זה צריכים לבנות שמה נגיד בתים - - -
אלעזר שטרן: ואם אגיד לך תל-אביב?
אלעזר שטרן: אם זה תל-אביב?
דוד ביטן: רגע, ובין השאר צריך גם לקלוט עולה, אז לא יגידו לה: זה לא בסמכות שלך.
דוד ביטן: זו הכוונה שלי.
דוד ביטן: אבל מפה ועד לגרום לזה שההנהלה הציונית לא תהיה קיימת – באופציה, יש אופציה בחוק כזאת.
אלעזר שטרן: אבל תן לי להגיד לך משהו, דוד.
דוד ביטן: זו לא ההבנה.
אלעזר שטרן: דוד, תן לי ברשותך.
אלעזר שטרן: זה הייתי מבין.
דוד ביטן: זה מה שאני רוצה לתקן.
אלעזר שטרן: והייתי מסכים.
אלעזר שטרן: מה שאני רוצה להגיד לך, שאתה צריך להיות ברור, בגלל שעל פניו בניסוחים האלה גם אפשר להעביר לא לעוטף עזה אלא לרמת-אביב.
אלעזר שטרן: אני רוצה שתדע את זה וזה מה שגם נעשה.
דוד ביטן: לא, זה לא מדויק – כן, אפשר אפשר.
דוד ביטן: בגלל שהאמנה מתייחסת באופן כללי.
דוד ביטן: אז אנחנו נתייחס לזה.
דוד ביטן: תגיד לי, החטיבה להתיישבות עובדת בכל המדינה?
דוד ביטן: איפה היא עובדת לפי - - - שלה?
<קריאה: כל הארץ.
דוד ביטן: איפה עובדת?
דוד ביטן: מי פה מייצג את החטיבה להתיישבות?
ניסן סלומינסקי: גאל גרינוולד, הוא היושב-ראש החדש.
אלעזר שטרן: הנה, הוא אומר לך בכל המדינה.
אלעזר שטרן: בתל-אביב.
אלעזר שטרן: בונים גרעינים לבית היהודי, מה זה נקרא.
<גאל גרינוולד: שלום, אנחנו – שטרן, תן לי להסביר.
אלעזר שטרן: בונים גרעינים לבית היהודי.
אלעזר שטרן: שביטן יידע מזה.
<גאל גרינוולד: אדוני היושב-ראש, שמי גאל גרינוולד, אני היושב-ראש החדש של החטיבה להתיישבות.
דב חנין: כולל גרעינים עירוניים.
דוד ביטן: רק בתחום ההתיישבות.
דוד ביטן: אז זה לא ברמת-אביב.
דוד ביטן: אלא אם כן תגיד שברמת-אביב.
אלעזר שטרן: תשאל אותו.
דוד ביטן: אתה פועל ברמת-אביב?
דב חנין: התיישבות ברמת-אביב.
דוד ביטן: יש לך איזה פרויקט ברמת-אביב?
<גאל גרינוולד: מה שהיה, שהממשלה ב-2013 ביקשה דרך החטיבה להתיישבות לתמוך ברעיון שנקרא גרעינים עירוניים.
<גאל גרינוולד: גרעינים עירוניים הכוונה קבוצות, זו הייתה החלטת ממשלה - -
דב חנין: התיישבות בתפוצות רמת-אביב.
<גאל גרינוולד: - - החלטת ממשלה מפורשת שביקשה דרך החטיבה להתיישבות להפעיל את הפרויקטים החינוכיים האלה דרך הגרעינים העירוניים האלו.
דוד ביטן: יש גרעינים עירוניים.
דב חנין: של הבית היהודי, בוודאי.
<גאל גרינוולד: יש גרעינים עירוניים בכל הארץ.
רועי פולקמן: כשהכול יהיה סגור בשבת יהיה יותר זמן להשתתף בגרעינים התורניים.
רועי פולקמן: גם בתל-אביב, כשהכול יהיה סגור בשבת בתל-אביב - - -
דוד ביטן: ומה עם "הנוער העובד" - - -
אלעזר שטרן: נגיד להנהלת הקואליציה - - -
רועי פולקמן: לא, דיברנו על זה קודם בינינו.
דוד ביטן: לא, ברצינות, יש בראשון גרעין של "הנוער העובד"?
<גאל גרינוולד: יש גרעינים עירוניים מכל המגוון הציבורי במדינת ישראל.
דוד ביטן: הוא אמר את זה, בכל המגזרים.
דוד ביטן: אתה כבר דיברת עשר דקות, רבע שעה, מספיק.
אלעזר שטרן: אבל לא אמרתי אף מילה לא נכונה, גם כשלא האמנת לה.
דוד ביטן: לא, מה עוד?
דוד ביטן: יש לך עוד איזה סעיף חדש?
דוד ביטן: אל תדבר כללי.
דוד ביטן: נתתי לך אפשרות לדבר סעיף סעיף.
אלעזר שטרן: זה כללי מה שדיברתי?
דוד ביטן: לא, עד עכשיו בסדר.
דוד ביטן: יש לך עוד סעיף?
אלעזר שטרן: לא, אני בטוח שהבנת, אני סומך עליך.
דוד ביטן: מי עוד רוצה לדבר על נושא חדש?
דב חנין: אני ביקשתי, נרשמתי.
דוד ביטן: רגע, איפה גרמן?
דוד ביטן: היא לא פה.
דב חנין: אני מעריך את ההתעקשות שלך לשמור אותי לסוף.
דב חנין: לא, אני מעריך את זה.
דב חנין: קודם כול, אתה שומר על מסורת.
דב חנין: אתה שומר על מסורת עקבית.
דוד ביטן: אתה טוען לדמוקרטיה.
דב חנין: ואתה שומר על מסורת עקבית.